cyanic-selkie/wikianc huggingface dataset:
চার্লস ফিশার্ট
রাজনৈতিক জীবন
১৮৯৭ সালে ব্লুমফন্তেইনের নগরপাল হিসেবে নির্বাচিত হন। ১৮৯৯ সালে জেনারেল পাইত ক্রনিয়ের সাথে বোয়ের যুদ্ধে অংশ নেন। ধৃত হলেও পরবর্তীতে মুক্তিলাভ করেন। ১৯০৬ সালে অরেঞ্জ ফ্রি স্টেটের স্বায়ত্তশাসন প্রশ্নে অরেঞ্জ ইউনিয়ন পার্টির অন্যতম প্রতিষ্ঠাতা হন। অরেঞ্জ ইউনিয়ন পার্টির মুখপত্র ব্লুমফন্তেইন ফ্রেন্ডের সম্পাদকের দায়িত্ব পালন করেন।
১৯০৭ থেকে ১৯১০ সময়কালে অরেঞ্জ রিভার কলোনির আইনসভার সদস্য হন। এরপর ১৯১০ থেকে ১৯২৩ সালে মৃত্যু পূর্ব-পর্যন্ত ইউনিয়নের আইনসভায় লেডিব্রান্ডের প্রতিনিধিত্ব করেন।
ব্যক্তিগত জীবন
ব্যক্তিগত জীবনে বিবাহিত ছিলেন তিনি। ক্যাথরিন নাম্নী এক রমণীর পাণিগ্রহণ করেন। এ দম্পতির দুই পুত্র ও এক কন্যা ছিল। অস্ত্রোপচার শেষে ৩০ মে, ১৯২৩ তারিখে ৫৩ বছর বয়সে কেপ প্রদেশের কেপ টাউন এলাকায় চার্লস ফিশার্টের দেহাবসান ঘটে। তার পুত্র এভেরার্ড ১৮৯৬ থেকে ১৯০২ সময়কালে অরেঞ্জ ফ্রি স্টেটের রাষ্ট্রপতি মার্টিনাস থিউনিস স্টেইনের কন্যা হান্না স্টেইনের সাথে পরিণয়সূত্রে আবদ্ধ হন।
এডি লেই
এডি লেই (জন্ম: ১৬ নভেম্বর, ১৯৮৬) ট্রান্সভাল প্রদেশের পচেফস্ট্রুম এলাকায় জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে ভূমিকা রাখছেন। লেগ ব্রেক বোলিংয়ের পাশাপাশি ডানহাতে ব্যাটিংয়ে পারদর্শী। ঘরোয়া প্রথম-শ্রেণীর ক্রিকেটে লায়ন্সের প্রতিনিধিত্ব করেন। এছাড়াও, গটেংয়ের পক্ষে খেলেছেন তিনি। এর পূর্বে দক্ষিণ আফ্রিকা এ ক্রিকেট দলের পক্ষে খেলেছেন।
খেলোয়াড়ী জীবন
দক্ষিণ আফ্রিকা এ ক্রিকেট দলের পক্ষে চমৎকার ক্রীড়া নৈপুণ্য প্রদর্শন করায় ক্রিকেট সাউথ আফ্রিকার হাই পারফরমেন্স চুক্তির আওতায় অন্তর্ভুক্ত হন। এরফলে, ২০১৫ সালে বাংলাদেশ সফরে খেলার জন্য জাতীয় দলের সদস্য হিসেবে মনোনীত হন। অতঃপর ৭ জুলাই, ২০১৫ তারিখে বাংলাদেশ ক্রিকেট দলের বিপক্ষে তার টুয়েন্টি২০ আন্তর্জাতিকে অভিষেক ঘটে তার। শের-ই-বাংলা জাতীয় ক্রিকেট স্টেডিয়ামে অনুষ্ঠিত টি২০ আই সিরিজের দ্বিতীয় খেলায় তার সাথে বাংলাদেশের রনি তালুকদারের অভিষেক ঘটে। খেলায় তিনি তিন ওভার বোলিং করে ৩/১৬ লাভ করেন। এরফলে দক্ষিণ আফ্রিকার ইতিহাসে টি২০ আই অভিষেকে সেরা বোলিং পরিসংখ্যান গড়েন। খেলায় তার দল ৩১ রানে জয় পায় ও তিনি ম্যান অব দ্য ম্যাচের পুরস্কার লাভ করেন।
দ্য লাস্ট রাজা অব ওয়েস্ট পাকিস্তান
দ্য লাস্ট রাজা অব ওয়েস্ট পাকিস্তান (পশ্চিম পাকিস্তানের সর্বশেষ রাজা) হলো পূর্ব পাকিস্তানের (বর্তমান বাংলাদেশ) চাকমা রাজা ত্রিদিব রায়ের জীবনীমূলক একটি গ্রন্থ। এই বইয়ের লেখক প্রিয়জিৎ দেবসরকার। তিনি লন্ডনে বসবাসরত একজন ভারতীয় রাজনৈতিক বিশ্লেষক।  বইটি প্রধানত রাজা ত্রিদিব রায়ের সরকার ও তাঁর শাসনের দিকে আলোকপাত করে। রাজা ত্রিদিব রায় ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। বইটি ১৯৫৩ সালে ত্রিদিব রায়ের রাজা হিসেবে রাজ্যাভিষেক থেকে ১৯৭১ সালে বাংলাদেশের স্বাধীনতা পর্যন্ত তাঁর সম্পূর্ণ জীবন-ইতিহাসের বিবরণ দেয়।
বইটিতে লিপিবদ্ধ আছে যে ১৯৭১ সালে বাংলাদেশের স্বাধীনতা যুদ্ধ শুরু হলে ত্রিদিব রায় কীভাবে পাকিস্তানের পক্ষাবলম্বন করেন। তাঁর আশঙ্কা ছিল যে স্বাধীন বাংলাদেশে চাকমা রাজ্যের স্বায়ত্তশাসন থাকবে না এবং বাঙালিদের কারণে চাকমারা স্থানচ্যুত হবে তাই তিনি পশ্চিম পাকিস্তানের সাথে হাত মিলিয়ে স্বায়ত্তশাসন বজায় রাখতে চেয়েছিলেন। পরবর্তীকালে যুদ্ধ শেষ হলে তিনি পাকিস্তান চলে যান। রাজা ত্রিদিব রায়ের তৎকালীন পশ্চিম পাকিস্তান সরকারের প্রতি বিশ্বস্ততার বিশদ বিবরণের কারণেই বইটির নামকরণ দ্য লাস্ট রাজা অফ ওয়েস্ট পাকিস্তান করা হয়েছে। বইটি উল্লেখ করে যে পাকিস্তানে ত্রিদিব রায় একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত হন এবং ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালনও করেন। বই অনুযায়ী মুক্তিযুদ্ধে আনুগত্যের কারণে পাকিস্তান সরকার ত্রিদিব রায়কে আজীবনের জন্য ফেডারেল মন্ত্রী ঘোষণা করে।
বইটি মূলত মাধ্যমিক উৎসসমূহের তথ্য দিয়ে গবেষণা করা হয়। ফলস্বরূপ এটির তথ্যসূত্রসমূহই প্রায় ৩৫ পৃষ্ঠা জুড়ে উপস্থিত রয়েছে।
ইল দিভো (চলচ্চিত্র)
ইল দিভো (একজন তারকা, আক্ষরিক অর্থে পবিত্র ) ২০০৮ সালে মুক্তিপ্রাপ্ত একটি ইতালীয় নাট্য চলচ্চিত্র। ছবিটি পরিচালনা করেছেন পাওলো সোররেন্তিনো। প্রাক্তন ইতালীয় প্রধানমন্ত্রী গিউলিও আন্দ্রেওত্তির জীবনী অবলম্বনে ইল দিভো চলচ্চিত্রটি নির্মিত হয়। ২০০৮ সালের কান চলচ্চিত্র উৎসবে এটি জুরি পুরস্কার লাভ করে। টরন্টো আন্তর্জাতিক চলচ্চিত্র উৎসবে চলচ্চিত্রটি প্রদর্শিত হয়। ২০১০ সালের ৮২-তম একাডেমি পুরস্কার অনুষ্ঠানে এটি সেরা রূপসজ্জা ক্যাটাগরিতে অস্কারের জন্য মনোনীত হয়।
কাহিনী
ইতালির সাত-মেয়াদে নির্বাচিত প্রধানমন্ত্রী গিউলিও আন্দ্রেওত্তির জীবনী এ ছবির মূল বিষয়বস্তু। মাফিয়াদের কর্মকাণ্ডের সঙ্গে সম্পৃক্ততার জন্য তিনি কুখ্যাত ছিলেন। ১৯৯২ সালে আন্দ্রেওত্তির সপ্তম মেয়াদে নির্বাচন, ইতালীয় প্রজাতন্ত্রের রাষ্ট্রপতি হবার জন্য তার ব্যর্থ প্রচেষ্টা, তাঙ্গেন্তোপোলি ঘুষ কেলেঙ্কারি ও ১৯৯৫ সালে তার বিচার এ ছবিতে বিবৃত হয়েছে।
ছবির সূচনায় একক সংলাপ বা মনোলগে আন্দ্রেওত্তি বলেন, কীভাবে তিনি টালমাটাল রাজনৈতিক জীবন টিকিয়ে রাখতে পেরেছিলেন। তাকে ঘৃণাকারীরা কীভাবে মৃত্যুর কোলে ঢলে পড়েছে, এ কথাও তিনি বর্ণনা করেছেন। আন্দ্রেওত্তির সঙ্গে যুক্ত বিভিন্ন   ব্যক্তি, যেমন-  সাংবাদিক মিলো পেকোরেল্লি , ক্যারাবিনিয়েরি জেনারেল কার্লো আলবার্তো দালা চিয়েসা, ব্যাংকার মিচেল সিন্দোনা ও রবার্তো কালভি এবং প্রাক্তন প্রধানমন্ত্রী আলদো মোরোর হত্যাকাণ্ড চলচ্চিত্রে আলোচিত হয়েছে।
ভাবধারা
সপ্তম মেয়াদে আন্দ্রেওত্তির বিজয়ের চিত্রায়ন ইতালির দলতন্ত্রের বহিঃপ্রকাশ। জনগণের ইচ্ছার তোয়াক্কা না করে একটি সংকীর্ণ জনগোষ্ঠীর ইচ্ছায়-ই ইতালি শাসিত হচ্ছে। বিংশ শতাব্দীর শেষ ভাগে জনতুষ্টিবাদ-কে পুঁজি করে অনেক ডানপন্থী মতধারা ও রাজনৈতিক দলের উদ্ভব ঘটে । জনগণও জাতীয়তাবাদী আবেগে উদ্বুদ্ধ হয়ে একজন অলঙ্কৃত/আদৃত নেতার সন্ধান করে। আন্দ্রেওত্তি সেই ধরনেরই একজন রাজনীতিবিদ ছিলেন। তাই তার পক্ষে ইতালীয় প্রজাতন্ত্রের শাসনব্যবস্থার উপর একচ্ছত্র নিয়ন্ত্রণ প্রতিষ্ঠা করা সম্ভব হয়েছিল।
সমালোচকদের অভিমত
সমালোচকরা ছবিটিকে ইতিবাচকভাবেই মূল্যায়ন করেছেন। রটেন টম্যাটোস ৫০টি সমালোচনা পর্যালোচনা করে ছবিটিকে ৯২% অনুমোদন রেটিং প্রদান করেছে। এর গড় স্কোর  ১০ এর মধ্যে ৭.৫১। টম্যাটোস এর সমালোচকদের সমন্বিত মূল্যায়ন হলো এই - এই ইতালীয় রাজনৈতিক রোমাঞ্চ চলচ্চিত্রে দুর্নীতির যে জাল চিত্রায়িত হয়েছে, সেটি অ-ইতালীয়দের পক্ষে অনুধাবন করা দুরূহ। তবে এর দৃশ্যায়ন নিখুঁত ও নিখাদ উত্তেজনায় ভরপুর। মেটাক্রিটিক একে ১০০-তে ৮১ স্কোর দিয়েছে (১৭ জন সমালোচকের অভিমত পর্যালোচনা করে),যা "সার্বজনীন প্রশংসা" ইঙ্গিত করে।
দ্য হলিউড রিপোর্টার এর পর্যালোচক পিটার ব্রুনেট ছবিটির প্রশংসা করেন। এর অভিনয়, সুরারোপ এবং বিনোদন প্রদানের ক্ষমতা তার নজর কাড়তে সমর্থ হয়। তবে তিনি এ-ও বলেন, ইতালির বাইরে সম্ভবত ছবিটি বাণিজ্যিক সাফল্য লাভ করবে না। ভ্যারাইটি পত্রিকার সমালোচক জে ভেইসবার্গ ছবিটিকে মাস্টারপিস আখ্যায়িত করেন।
আন্দ্রেওত্তি ছবিটি সম্পূর্ণ না দেখেই বেরিয়ে যান, এবং বলেন- ছবিটি সব সীমা অতিক্রম করেছে। তিনি বলেন,তার কর্মের জন্য যথোচিত মূল্যায়ন তিনি একদিন পাবেন। আন্দ্রেওত্তির জীবনীকার মাসিমো ফ্রাঙ্কো বলেন, ছবি দেখে তিনি (আন্দ্রেওত্তি) ক্রুদ্ধ হয়ে গিয়েছিলেন। কিন্তু কিছুদিন পরেই ছিদ্রান্বেষীর সুরে আন্দ্রেওত্তি বলেন, "ছবির প্রযোজকের কথা চিন্তা করে আমার খুশি লাগছে। ছবির আয়ের কিছু অংশ পেলে আমার ভালোই লাগত!"
জোড়াসাঁকো বিধানসভা কেন্দ্র
জোড়াসাঁকো বিধানসভা কেন্দ্র ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। এই পাতাটি কলুটোলা (বিধানসভা কেন্দ্রে) বিলুপ্তির বিষয়ে তথ্য অন্তর্ভুক্ত করা হয়েছে।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৬৫ নং জোড়াসাঁকো বিধানসভা কেন্দ্রটি কলকাতা পৌরসংস্থার ২২, ২৩, ২৫, ২৭, এবং ৩৭ থেকে ৪৩ নং ওয়ার্ডগুলি নিয়ে গঠিত।
জোড়াসাঁকো বিধানসভা কেন্দ্র ২৪ নং কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।
২০১৬
২০১৬ সালের নির্বাচনে, এআইটিএমসি'র স্মিতা বক্সী তার নিকটতম প্রতিদ্বন্দ্বী বিজেপি'র রাহুল সিনহাকে পরাজিত করেন।
২০১১
২০১১ সালের নির্বাচনে, তৃণমূল কংগ্রেসের স্মিতা বক্সী তার নিকটতম প্রতিদ্বন্দ্বী সিপিআই (এম) -এর জানকী সিংকে পরাজিত করেন।
১৯৭৭-২০০৬
২০০৬ সালের বিধানসভা নির্বাচনে তৃণমূল কংগ্রেসের দীনেশ বাজাজ এই কেন্দ্র থেকে ফরওয়ার্ড ব্লকের শ্যামসুন্দর গুপ্তাকে পরাজিত করেন। ২০০১ সালের নির্বাচনে তৃণমূল কংগ্রেসের সত্যনারায়ণ বাজাজ ফরওয়ার্ড ব্লকের শ্যামসুন্দর গুপ্তাকে পরাজিত করেন। জাতীয় কংগ্রেসের দেবকীনন্দন পোদ্দার ১৯৯৬ সালে ফরওয়ার্ড ব্লকের সত্যনারায়ণ বাজাজকে, ১৯৯১ ও ১৯৮৭ সালে ফরওয়ার্ড ব্লকের সুকুমার দাসকে, এবং ১৯৮২ সালে ফরওয়ার্ড ব্লকের শ্যামসুন্দর গুপ্তাকে পরাজিত করেন। ১৯৭৭ সালে জনতা পার্টির বিষ্ণুকান্ত শাস্ত্রী জাতীয় কংগ্রেসের দেবকীনন্দন পোদ্দারকে পরাজিত করেছিলেন।
১৯৫১-১৯৭৭
জাতীয় কংগ্রেসের দেবকীনন্দন পোদ্দার ১৯৭২, ১৯৭১ ও ১৯৬৯ সালে এই কেন্দ্র থেকে জয়লাভ করেছিলেন। ১৯৬৭ সালে জিতেছিলেন কংগ্রেসেরই আর. কে. পোদ্দার। ১৯৬২ সালের নির্বাচনে জয়লাভ করেন কংগ্রেসের বদ্রীপ্রসাদ পোদ্দার। ১৯৫৭ সালের নির্বাচনে জয়লাভ করেন কংগ্রেসের আনন্দীলাল পোদ্দার। ১৯৫১ সালে ভারতের প্রথম নির্বাচনে এই বিধানসভা কেন্দ্র থাকে জয়লাভ করেছিলেন ফরওয়ার্ড ব্লক (এমজি)-এর অমরেন্দ্রনাথ বসু।
কলুটোলা বিধানসভা কেন্দ্র
অতীতে জোড়াসাঁকোর পাশে কলুটোলা নামে আরও একটি বিধানসভা কেন্দ্র ছিল। ১৯৫১ সালে এই কেন্দ্র থেকে জয়লাভ করেন কংগ্রেসের আনন্দীলাল পোদ্দার। কেন্দ্রটি এরপর জোড়াসাঁকোর অন্তর্ভুক্ত হয়।
নির্মাণের তারকা
নির্মাণের তারকা বাংলা সঙ্গীতের একটি প্রতিভা অন্বেষণ প্রতিযোগিতা। নির্মাণের তারকা মূলত সারাদেশ থেকে বিভিন্ন স্থাপনা নির্মাণ শ্রমিকদের মধ্য থেকে সঙ্গীত প্রতিভা অন্বেষণ করা হয়। অনুষ্ঠান আয়োজনের পুরোটা জুড়ে মিডিয়া পার্টনার হিসেবে ছিল উপগ্রহ ভিত্তিক টিভি চ্যানেল এটিএন বাংলা। এই অনুষ্ঠানটি টেলিভিশন উপস্থাপনা করেন চলচ্চিত্র অভিনেতা রিয়াজ ও তার স্ত্রী তিনা।
নিয়ম
নির্মাণের তারকা প্রথম প্রতিভা অন্বেষণ শুরু হয় জেলা পর্যায় থেকে। প্রাথমিক নির্বাচন জন্য সারাদেশ ২৫টি অঞ্চলে বিভক্ত করা কয়। এবং প্রতি জেলার প্রথম স্থান অধিকারী প্রতিযোগীরা সুযোগ পায় বিভাগীয় পর্যায়ে প্রতিযোগীতায় অংসগ্রহণ করার। এরপর বিভাগীয় পর্যায়ে প্রতিযোগীতার বিজয়ীসহ আংশিক জাতীয় পর্যায়ে প্রতিদন্দিতা করার সুযোগ পায়। জাতীয় পর্যায়ে যাচাই বাছাই শেষে শীর্ষ পনের প্রতিযোগীকে নিয়ে শুরু হয় টিভি পর্ব। এই পনের জনের মধ্যে থেকে নয়জন বাদ পড়ে এবং বাকি ছয় প্রতিযোগীকে নিয়ে শুরু হয় গ্র্যান্ড ফাইনাল।
বিচারক মন্ডলী
নির্মাণের তারকা প্রতিভা অন্বেষণ শুরু হয় ১৫ জুন ২০০৯ থেকে। প্রতিযোগিতার প্রাথমিক অডিশনে প্রতিভা যাচাই বাছাইয়ের বিচারক ছিলেন ফকির আলমগীর, ফকির শাহাবুদ্দিন, পিয়ারু খান এবং শ্যামল বিশ্বাস। মূল পর্ব গুলোর জন্য তিনজন বিচারক ছিলেন, এঁরা হলেন বিখ্যাত নজরুল সঙ্গীত শিল্পী ফাতেমা-তুজ-জোহরা, বাউল সম্রাগী খ্যাত মমতাজ এবং তরুণ সঙ্গীত ব্যক্তিত্ব এস আই টুটুল।
বিজয়ী
thumb|প্রতিযোগিতার শীর্ষ তিন বিজয়ী বনস্পতি মজুমদার, মোহাম্মদ সুমন ও শাহানা আক্তার। নির্মাণ শ্রমিকদের জন্য প্রতিভা অন্বেষণমূলক প্রতিযোগিতা নির্মাণের তারকা এর চূড়ান্ত পর্ব অনুষ্ঠিত হয় বঙ্গবন্ধু আন্তর্জাতিক সম্মেলন কেন্দ্রের হল অব ফেইমে। এতে প্রথম স্থান অধিকার করেন যশোরের ছেলে মোহাম্মদ সুমন। দ্বিতীয় স্থান টাঙ্গাইলের বনস্পতি মজুমদার এবং সুনামগঞ্জের শাহানা আক্তার তৃতীয় স্থান অধিকার করেন। ৭০ বছর বয়সী শফিকুল ইসলাম ছিলেন এই প্রতিযোগীতার বিশেষ প্রতিযোগী। অপর ৩ ফাইনালিস্ট মোশাররফ হোসেন, মোহাম্মদ ইশতিয়াক, মহিদুল সহ সেরা ১৫ জনের মধ্যে থাকা ৯ প্রতিযোগীকেও পুরস্কার প্রদান করা হয়।
২০২৩-এ আন্তর্জাতিক ক্রিকেট
২০২৩-এ আন্তর্জাতিক ক্রিকেট হচ্ছে মে ২০২৩ থেকে সেপ্টেম্বর ২০২৩ সময়ে অনুষ্ঠিত ক্রিকেটের একটি মৌসুম। জুন ও জুলাই মাসে ২০২৩ ক্রিকেট বিশ্বকাপ বাছাইপর্ব জিম্বাবুয়েতে অনুষ্ঠিত হওয়ার কথা রয়েছে।
রতুয়া বিধানসভা কেন্দ্র
রতুয়া (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৮ নং রতুয়া বিধানসভা কেন্দ্রটি রতুয়া-১ সমষ্টি উন্নয়ন ব্লক এবং আড়াইডাঙ্গা, পরাণপুর, পুকুরিয়া এবং সম্বলপুর গ্রাম পঞ্চায়েত গুলি রতুয়া-২ সমষ্টি উন্নয়ন ব্লক এর অন্তর্গত।
রতুয়া বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।
২০১১
২০১১ সালের নির্বাচনে, কংগ্রেসের সমর মুখার্জী তার নিকটতম প্রতিদ্বন্দ্বী সিপিআই (এম) এর শৈলেন সরকারকে পরাজিত করেন।
১৯৭৭-২০০৬
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) -এর শৈলেন সরকার রতুয়া কেন্দ্র থেকে জয়লাভ করেন, কংগ্রেসের অসিত বোস ও সমর মুখার্জী উভয়কেই পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের সমর মুখার্জী সিপিআই (এম) -এর মোহাম্মদ হককে পরাজিত করেন। ১৯৯১  এবং ১৯৮৭ সালে  সিপিআই (এম) -এর মুমতাজ বেগম কংগ্রেসের বিশ্বনাথ গুহ এবং নিরেন চন্দ্র সিনহা উভয়কেই পরাজিত করেন। ১৯৮২ সালে কংগ্রেসের সমর মুখার্জী সিপিআই (এম) -এর মোহাম্মদ আলীকে পরাজিত করেন।  ১৯৭৭ সালে সিপিআই (এম) -এর মোহাম্মদ আলী কংগ্রেসের নিরেন চন্দ্র সিনহাকে পরাজিত করেন।
১৯৫১-১৯৭২
১৯৭২ এবং ১৯৭১ সালে  কংগ্রেসের নরেন্দ্র চন্দ্র সিনহা জয়ী হন। নির্দলের মোহাম্মদ আলী ১৯৬৯ সালে জয়ী হন।  কংগ্রেসের সৌরিন্দ্র মোহন মিশ্র ১৯৬৭ সালে জয়ী হন।  কংগ্রেসের ধনেশ্বর সাহা ১৯৬২ সালে রতুয়া কেন্দ্র থেকে জয়লাভ করেন।  ১৯৫৭ সালে রতুয়া কেন্দ্রটি একটি যৌথ আসন ছিল। ১৯৫৭ সালে কংগ্রেসের সৌরিন্দ্র মোহন মিশ্র ও ধনেশ্বর সাহা উভয়েই জয়ী হন।  ১৯৫১ সালে স্বাধীন ভারতের প্রথম নির্বাচন, কংগ্রেসের এমডি. সায়েদ মিয়া রতুয়া কেন্দ্র থেকে জয়লাভ করেন।
জ্যোতির্ময় বসু
জ্যোতির্ময় বসু (১৯২০-১৯৮২) একজন ভারতীয় রাজনীতিবিদ ছিলেন, যিনি সিপিআইএমের রাজনীতির সাথে যুক্ত ছিলেন। তিনি ১৯৬৭ সাল থেকে মৃত্যুর আগ পর্যন্ত লোকসভায় ডায়মন্ড হারবার লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
লিথোফিলা
লিথোফিলা ( Lithophila ) অ্যামারান্থাসি পরিবারের অন্তর্ভুক্ত উদ্ভিদের একটি গণ। এর কিছু প্রজাতি ইকুয়েডরের অধিস্থানীয় বা এন্ডেমিক।
২০১৯-এ ভারত
২০১৯-এ ভারতে সংঘটিত হওয়া ঘটনাবলির সংক্ষিপ্ত সার এটি।
জানুয়ারি
বিখ্যাত বাঙালি কবি। (জ. ১৯৩৯)
২০২২-২০২৩ সালের খাদ্য সংকট
ডান|থাম্ব|350x350পিক্সেল|সারের দাম ১৯৯২-২০২২। ২০০৭-২০০৮ বিশ্ব খাদ্য সংকট দেখা দিলে সারের দাম বেড়ে যায়। ডান|থাম্ব|350x350পিক্সেল ডান|থাম্ব|350x350পিক্সেল| পণ্য মূল্য <span class="legend-line mw-no-invert" style="display: inline-block; vertical-align: middle; width: 1.67em; height: 0; border-style: none; border-top: 2px dotted black;border-top:#35DB3F solid 3px;"> [[Soybean|সয়াবিন ]]
২০২২ সালে বিশ্বজুড়ে খাদ্যের দাম এবং খাদ্য সরবরাহে ঘাটতি দ্রুত বৃদ্ধি পায়। ভূ-রাজনৈতিক ও অর্থনৈতিক সংকটের কারণে বিশ্বের বিভিন্ন দেশে জটিল সংকট দেখা দেয়। সংকটসমূহ কোভিড-১৯ মহামারী চলাকালীন খাদ্য নিরাপত্তা এবং অর্থনৈতিক সঙ্কটের পরে আসে।
২০২২ সালে ইউক্রেনে রাশিয়ার আগ্রাসনের পর খাদ্য ও কৃষি সংস্থা ছাড়াও খাদ্য পণ্যের বাজারের অন্যান্য পর্যবেক্ষকরা, খাদ্য সরবরাহ ব্যবস্থায় অপ্রতুলতা এবং মূল্য বৃদ্ধির বিষয়ে সতর্ক করেন।   বেশির ভাগ উদ্বেগের বিষয় ছিল গম, ভুট্টা এবং তৈলবীজের মতো প্রধান খাদ্য শস্যের সরবরাহের ঘাটতি, যা মূল্য বৃদ্ধির কারণ হতে পারে।  এই আক্রমণের ফলে জ্বালানি এবং সংশ্লিষ্ট সারের দামও বেড়ে যায়, যার ফলে অধিক খাদ্যের ঘাটতি হয় এবং দাম বেড়ে যায়।
যদিও আক্রমণের আগে থেকে খাদ্যের দাম ইতিমধ্যেই রেকর্ড পরিমাণ বেড়ে যায়। খাদ্য ও কৃষি সংস্থা অনুসারে, ২০২২ সালের ফেব্রুয়ারি পর্যন্ত, খাদ্যের দাম ২০% বেড়ে গিয়েছিল। মার্চ মাসে যুদ্ধের কারণে মূল্য বৃদ্ধি পেয়ে ৪০% বেড়ে যায়। ইউক্রেনে রাশিয়ার আক্রমণের পাশাপাশি জলবায়ু-সম্পর্কিত ফসলের অবনতি সহ জটিল সমস্যাগুলো ক্ষুধা ও অপুষ্টি কমানোর বৈশ্বিক প্রবণতাকে বিপরীতমুখী করে তুলবে বলে মনে করা হচ্ছে।
পূর্ব আফ্রিকা এবং মাদাগাস্কারের মতো কিছু অঞ্চল ইতিমধ্যেই কৃষি ব্যবস্থার ব্যর্থতা এবং জলবায়ু পরিবর্তনের ফলে খরা ও দুর্ভিক্ষের সম্মুখীন হয়, যারফলে মূল্য বৃদ্ধি সেখানকার পরিস্থিতিকে আরও খারাপ করে তুলবে বলে আশঙ্কা করা হয়। এমনকি বিশ্বের উত্তরের দেশগুলি যেগুলিতে সাধারণত নিরাপদ খাদ্য সরবরাহ রয়েছে, যেমন যুক্তরাজ্য এবং মার্কিন যুক্তরাষ্ট্র, খাদ্য নিরাপত্তাহীনতার কারণে মূল্যস্ফীতির সরাসরি প্রভাব অনুভব করতে শুরু করে। অনেক বিশ্লেষক এই মূল্য বৃদ্ধিকে ২০০৭-২০০৮ বিশ্ব খাদ্য মূল্য সংকটের পর সবচেয়ে ভয়াবহতম হিসাবে বর্ণনা করেন। ওয়ার্ল্ড ইকোনমিক ফোরামের গ্লোবাল রিস্ক রিপোর্ট ২০২৩ খাদ্য সরবরাহের সংকটকে একটি চলমান বৈশ্বিক ঝুঁকি হিসেবে বর্ণনা করে।
বিবরণ
কোভিড-১৯ মহামারী বিশ্বজুড়ে খাদ্য সরবরাহ চক্রকে উল্লেখযোগ্যভাবে ব্যাহত করে, খাদ্য শিল্পের ব্যবহার এবং বিতরণ পর্যায়ে বণ্টন ব্যবস্থাকে ব্যাহত করে। অন্যান্য পণ্যের সাথে পাল্লা দিয়ে প্রতিযোগিতায় জ্বালানি ও পরিবহনের মূল্য বৃদ্ধি খাদ্য সরবরাহ ব্যবস্থায় জটিলতাকে আরও বাড়িয়ে দেয়।
একই সময়ে, ২০২১ সালে উল্লেখযোগ্যহারে বন্যা এবং তাপপ্রবাহ আমেরিকা এবং ইউরোপের প্রধান ফসলাদি নষ্ট করে।
অঞ্চলভেদে বৃদ্ধি
থাম্ব| ২০২২-এ খাদ্য ও জ্বালানির দাম বৃদ্ধির কারণে পেরুর বিক্ষোভ থাম্ব| জ্বালানি ও খাদ্যের দাম বৃদ্ধির কারণে ২০২২-এর ইকুয়েডরের প্রেসিডেন্ট [[গিলার্মো লাসো|গুইলারমো ল্যাসোর অর্থনৈতিক নীতির বিরুদ্ধে ইকুয়েডর বিক্ষোভ ]] মূল্য বৃদ্ধি এশিয়া, আফ্রিকা ও ল্যাটিন আমেরিকার কিছু অংশ এবং বিশেষ করে ইরান, শ্রীলঙ্কা, সুদান, এবং ইরাকে প্রভাব ফেলে, পাশাপাশি বিক্ষোভ এবং খাদ্য দাঙ্গা দেখা যায়। অন্যান্য দেশ যেখানে খাদ্য দাঙ্গা দেখা দেয় বা সম্পর্কিত অস্থিরতার সম্মুখীন হয় তাদের মধ্যে আছে আলবেনিয়া, কেনিয়া, ইন্দোনেশিয়া, পেরু, ইকুয়েডর, পানামা, আর্জেন্টিনা, তিউনিসিয়া, এবং লেবানন।
আফ্রিকা এবং মেনা
গমের মতো কিছু প্রধান জিনিসের দাম বৃদ্ধির ফলে মিসর, তুরস্ক এবং সোমালিয়ার মেনা র মতো এবং পূর্ব আফ্রিকার দেশগুলিকে সবচেয়ে বেশি প্রভাবিত করবে বলে আশা করা হয়েছিল, যেগুলি ইউক্রেন এবং রাশিয়া থেকে গম আমদানির উপর অনেক বেশি নির্ভর করে৷ যা ইথিওপিয়া, কেনিয়া, সোমালিয়া এবং দক্ষিণ সুদানের মতো আঞ্চলিক খাদ্য বাজারের দামকে আরও ক্ষতিগ্রস্ত করবে বলে আশঙ্কা করা হয়।
ইউক্রেনের আক্রমণের ফলে খাদ্যের বাজারের পরিবর্তনগুলি আফ্রিকার শৃঙ্গের ইতিমধ্যেই বিদ্যমান খরা সমস্যাকে আরও বাড়িয়ে তুলে। ফেব্রুয়ারিতে, ওয়ার্ল্ড ফুড প্রোগ্রাম (ডব্লিউএফপি) এবং ইউনিসেফ ইতিমধ্যে পূর্ব আফ্রিকার তেরো মিলিয়ন মানুষের পুষ্টি এবং ক্ষুধার সূচকের অনুমান করে। মার্চ মাস নাগাদ জাতিসংঘ সেই সংখ্যা বাড়িয়ে ২ কোটিতে উন্নীত করে।
ইরান
২০২২ সালে, ইরানে মাহসা আমিনি হত্যার কারণে চলমান বিক্ষোভ দেশব্যাপী নাগরিক অস্থিরতায় পরিণত হয় যার ফলে রুটি এবং পাস্তা সহ প্রধান খাবারের সরকারী মূল্য বৃদ্ধি পায়। বিক্ষোভটি ছিল ২০২১ সালের জুলাই মাসে শুরু হওয়া বিক্ষোভের একটি দেশব্যাপী প্রতীবাদের  অংশ। বিক্ষোভটি প্রাথমিকভাবে পানি-বিপর্যস্ত খুজেস্তন প্রদেশ কেন্দ্রিক ছিল, তবে দ্রুত দেশব্যাপী ছড়িয়ে পড়ে। কর্তৃপক্ষ দাঙ্গা নিয়ন্ত্রণ ব্যবস্থা ঘোষণা করে এবং ইন্টারনেট অ্যাক্সেস বন্ধ করে প্রতিক্রিয়া জানায়।
বিক্ষোভ শুরু হওয়ার আগে, ১লা মে আন্তর্জাতিক শ্রমিক দিবসের পুর্বে এবং ২রা মে জাতীয় শিক্ষক দিবসের সময় দেশব্যাপী বিক্ষোভ ঠেকানোর জন্য ইরান পূর্বনির্ধারিতভাবে ৩৮ জন শিক্ষককে আটক করে। ট্রাম্প প্রশাসনের সময় ইরানের বিরুদ্ধে মার্কিন নিষেধাজ্ঞা পুনরায় আরোপ করার ফলে জীবনযাত্রার অবস্থার অবনতি ঘটে এবং কোভিড-১৯ মহামারীর অর্থনৈতিক প্রভাবের কারণে গত বছর ইরানে শ্রমিকদের বিক্ষোভ বেড়ে যায়। ইরান সরকার আমদানিকৃত গমের ওপর ভর্তুকি বন্ধ করার পর, আটার দাম প্রায় ৫০০% বেড়ে যায়, যেটা বর্তমান মুদ্রাস্ফীতিকে বাড়িয়ে দেয়, যা ৫০% এর কাছাকাছি ছিল।
খুজেস্তনে ৬ মে শুরু হওয়া বিক্ষোভ প্রাথমিকভাবে জীবনযাত্রার ক্রমবর্ধমান ব্যয়ের সাথে যুক্ত ছিল। যাইহোক, তা দ্রুত মোল্লা-বিরোধী বিক্ষোভে পরিণত হয়। অন্তত ১০টি শহরে রেঞ্চাররা ইরানের কৃষি মন্ত্রণালয়ের অফিসে বিক্ষোভ মিছিল করে, পেনশনভোগীরাও একই ধরনের বিক্ষোভে অংশ নেন। দেজফুল শহরে বড় আকারের বিক্ষোভ শুরু হয়, এবং খাফাজিয়া, হাউইজেহ এবং শিরাজ শহরে ছড়িয়ে পড়ে। ইরানের নির্বাচিত প্রেসিডেন্ট মরিয়ম রাজাভির ন্যাশনাল কাউন্সিল অফ রেজিস্ট্যান্স দাবি করে যে বিক্ষোভকারীরা আন্দিমেস্ক, আহভাজ, হামেদান, ইসফাহান, দোরুদ, তাবরিজ, তেহরান, ইজেহ এবং শাহর-ই কোর্ড শহরে বিক্ষোভ শুরু করে।
পশ্চিম আফ্রিকা
অক্সফাম, আলিমা এবং সেভ দ্য চিলড্রেন সতর্ক করে বলে যে পশ্চিম আফ্রিকার খাদ্য সংকট ২ কোটি ৭০ লাখ মানুষকে প্রভাবিত করতে পারে, বিশেষ করে বুরকিনা ফাসো, নাইজার, চাদ, মালি এবং নাইজেরিয়ায়।
নাইজেরিয়ায় একটি সফরের সময়, জাতিসংঘের মহাসচিব সমগ্র আফ্রিকায় খাদ্য, শক্তি এবং অর্থনীতির সংকটকে বাড়িয়ে তোলায় যুদ্ধের বিষয়ে উদ্বেগ প্রকাশ করেন।
২০২২ সালের ২ জুন, চাদ জাতীয় খাদ্য জরুরি অবস্থার ঘোষণা করে।
কেনিয়া
উত্তর কেনিয়া ৪০ বছরের মধ্যে সবচেয়ে খারাপ খরার সম্মুখীন হয় যার ফলে ৪৪ লাখ মানুষ তীব্রভাবে খাদ্য নিরাপত্তাহীনতায় ভোগে, যেখানে ১২ লাখ জরুরি ক্ষুধার মাত্রার সম্মুখীন হয়। ইউএন ডেভেলপমেন্ট প্রোগ্রাম জানায়, কোভিড-১৯ এবং ইউক্রেনে রাশিয়ার যুদ্ধের কারণে খাদ্য ও জ্বালানীর দাম বেড়ে যাওয়ায় সাব-সাহারান আফ্রিকা সবচেয়ে বেশি ক্ষতিগ্রস্ত হয়েছে। কেনিয়ার চাপাতি প্রস্তুতকারীরা তাদের ময়দার বলের আকার ছোট করছে যাতে অপচয় সীমিত হয়।
ইয়েমেন
ইয়েমেনে দুর্ভিক্ষের প্রধান কারণ হল চলমান ইয়েমেনের গৃহযুদ্ধ। ২০১৫ সালে শুরু হওয়া সৌদি আরব কর্তৃক ইয়েমেনের অবরোধের কারণে প্রায়ই মানবিক সহায়তা কার্যকরভাবে জনগণের কাছে পৌঁছাতে পারে না। ১ কোটি ৭৪ লাখ মানুষের পর্যাপ্ত খাদ্য নেই এবং ইয়েমেনে অপুষ্টির মাত্রা বিশ্বের সর্বোচ্চ।
আফগানিস্তান
তালেবানদের দখলের পর, পশ্চিমা দেশগুলো মানবিক সহায়তা স্থগিত করে এবং বিশ্বব্যাংক এবং আইএমএফও আফগানিস্তানে অর্থপ্রদান বন্ধ করে দেয়। বাইডেন প্রশাসন আফগান কেন্দ্রীয় ব্যাংকের প্রায় ৯ বিলিয়ন ডলারের সম্পদ জব্দ করে, তালেবানদের মার্কিন ব্যাংক অ্যাকাউন্টে থাকা বিলিয়ন বিলিয়ন ডলারের প্রবেশাধিকার থেকে বাধা দেয়। ২০২১ সালের অক্টোবরে, জাতিসংঘ জানায়  যে আফগানিস্তানের ৩ কোটি ৯০ লাখ মানুষের মধ্যে অর্ধেকেরও বেশি মানুষ তীব্র খাদ্য সংকটের সম্মুখীন হয়েছে।
মার্কিন সেনা প্রত্যাহারের পর ইউক্রেনে রাশিয়ার আগ্রাসনের ফলে দাম বৃদ্ধি আফগানিস্তানের অর্থনৈতিক সংকটকে আরও খারাপ করে। জাতিসংঘের মতে, বর্ধিত খাদ্যের খরচ মিতাতে $৪.৪ বিলিয়ন প্রয়োজন, মানবাধিকার বিশেষজ্ঞরা মানবিক সঙ্কট নিরসনে আফগানের কেন্দ্রীয় ব্যাংকের সম্পদকে মুক্ত করার জন্য মার্কিন যুক্তরাষ্ট্রকে আহ্বান জানায়।
ভারত
প্রতি ১০ জনের মধ্যে ৬ জন ভারতীয় রাষ্ট্রের দ্বারা সরবরাহ করা ভর্তুকিযুক্ত খাবারের উপর নির্ভরশীল। যদিও ইউক্রেনে যুদ্ধের পর মূল্য বৃদ্ধির পরে প্রাথমিক প্রতিবেদন এবং সরকারী নীতি জানায় যে ভারত আরও বেশি গম রপ্তানি করার জন্য ভাল অবস্থানে আছে, তবে এপ্রিলের শেষের দিকে তাপপ্রবাহের ফলে ফসলের পরিমাণ হ্রাস, স্থানীয় দাম বৃদ্ধি এবং সারের দাম বৃদ্ধির কারণে রপ্তানি-বান্ধব বাজারের পরিবর্তে ঘাটতি দেখা দেয়। ফসলের হ্রাস মূলত ২০২২ সালের ভারতীয় তাপপ্রবাহের ফলে হয়েছিল যা গমের ফসলকে মারাত্মকভাবে হ্রাস করবে বলে ধারণা করা হয়।
১৯৩০-এর দশকের অসমীয়া চলচ্চিত্রের তালিকা
right|thumb|প্রথম অসমীয়া চলচ্চিত্র [[জয়মতী (১৯৩৫-এর চলচ্চিত্ৰ)|জয়মতী।]] ১৯৩০-এর দশকে মুক্তিপ্রাপ্ত অসমীয়া চলচ্চিত্রের একটি তালিকা। মাত্র দুটি সিনেমা ওই দশকে মুক্তি দেয়া হয়। ১৯৩৫ সালের ১০ মার্চ তারিখে মুক্তি লাভ করে জ্যোতিপ্ৰসাদ আগরওয়ালা প্রযোজিত এবং পরিচালিত প্রথম অসমীয়া চলচ্চিত্র জয়মতী। 'চিত্ৰলেখা মুভিটোন' এর ব্যানারে এই চলচ্চিত্র নির্মিত হয়। দ্বিতীয় চলচ্চিত্র ইন্দ্ৰমালতী ১৯৩৭, ১৯৩৮ এ তৈরি করা হয় এবং ১৯৩৯ সালে তা মুক্তি লাভ করে।
২০২২-২০২৩ সালের খাদ্য সংকট
ভারত
বিশ্বের দ্বিতীয় বৃহত্তম গম উৎপাদক, ভারত ১৩ মে, গম রপ্তানি নিষিদ্ধ করে। আইএমএফ প্রধান ক্রিস্টালিনা জর্জিভা ভারতকে গম রপ্তানির উপর নিষেধাজ্ঞার ব্যাপারে পুনর্বিবেচনার আহ্বান জানায়।
শ্রীলংকা
শ্রীলঙ্কা খাদ্য সঙ্কটের কারণে অনেক বেশি প্রভাবিত হয়েছিল কারণ দেশটি ইতিমধ্যেই রাষ্ট্রপতি গোটাবায়া রাজাপাকসের রাসায়নিক সারের উপর সম্পূর্ণ নিষেধাজ্ঞার কবলে ব্যাপক মানবসৃষ্ট ফসলের ব্যর্থতার সম্মুখীন হয়েছিল, যার ফলে শ্রীলঙ্কায় ধানের উৎপাদন ৪০-৫০% হ্রাস পায়। অন্যান্য ফসলও বড়ধরণের ক্ষতির সম্মুখীন হয় এবং কিছু কিছু এমনকি ৭০% ক্ষতিতে পরে যা রাশিয়ান সংকট দ্বারা প্রভাবিত হওয়ার অনেক আগেই। ২০২২ সালের শ্রীলঙ্কার বিক্ষোভের কারণে খাদ্য ঘাটতি এবং কোভিড-১৯ পরবর্তী মহামারীতে মুদ্রাস্ফীতি আংশিকভাবে বাড়ে। যখন সরকার রাসায়নিক সারের উপর নিষেধাজ্ঞা প্রত্যাহার করে তখন ইউক্রেনে রাশিয়ার আগ্রাসনের ফলে সারের দাম বেড়ে গিয়েছিল যা প্রায় বৈদেশিক মুদ্রার রিজার্ভ ফুরিয়ে যাওয়ায় ঋণখেলাপি হয়ে শ্রীলঙ্কার পক্ষে অসহনীয় হয়ে পড়েছিল। ৯ মে, শ্রীলঙ্কার প্রধানমন্ত্রী মাহিন্দা রাজাপাকসে দেশের অর্থনৈতিক সংকটের প্রতিবাদ সহিংস রূপ নিলে তার পদ থেকে পদত্যাগ করেন।
ইউরোপ
ইউরোপের জ্বালানী সঙ্কট এবং ২০২২ সালে ইউক্রেনে রাশিয়ার আক্রমণের ফলে ইউরোপীয় সার ও খাদ্য শিল্পে মূল্য উল্লেখযোগ্যহারে বৃদ্ধি পায়। পণ্যমূল্য সংস্থা আইসিআইএস-এর সারের প্রধান জুলিয়া মিহানের মতে, "আমরা প্রতিটি সারের জন্য রেকর্ড মূল্য দেখতে পাচ্ছি, যা ২০০৮ সালের আগের স্ফীতি থেকেও অনেক বেশি। এটা খুব, খুবই গুরুতর। যা মানুষ বুঝতে পারছে না যে বিশ্বের খাদ্যের ৫০% নির্ভর করে সারের উপর।"
২০২২ সালে, ইউরোপে ৫০০ বছরের মধ্যে সবচেয়ে শুষ্ক গ্রীষ্ম এখানকার কৃষি উৎপাদনে নেতিবাচক প্রভাব ফেলে।
উত্তর আমেরিকা
উত্তর আমেরিকা ইতিমধ্যে ২০২০-২২ উত্তর আমেরিকার খরা এবং ২০২১–২০২২ বৈশ্বিক সরবরাহ শৃঙ্খল সংকটের সাথে যুক্ত উল্লেখযোগ্যহারে ঘাটতি এবং সরবরাহ শৃঙ্খল সমস্যার সম্মুখীন হয়। সরবরাহ শৃঙ্খল সংকট মার্কিন যুক্তরাষ্ট্রে শিশু খাদ্যের ঘাটতির একটি কারণ ছিল।
চিলি
২০২২ সালের খাদ্য সংকট চিলিতে ২০২০ সাল থেকে ক্রমবর্ধমান মুদ্রাস্ফীতির সাথে যুক্ত হয়। Índice de Precios al Consumidor কর্তৃক পরিমাপ করা রিপোর্ট থেকে জানা যায়, মার্চ ২০২১-এর তুলনায় মার্চ ২০২২-এ (IPC) মূল্যস্ফীতির হার ১.৯% নির্দেশ করে, যা ১৯৯৩ সালের অক্টোবর থেকে জানা তথ্যের ভিত্তিতে সর্বোচ্চ। যেখানে সাধারণ খাবারের পাশাপাশি রুটি ও মাংসের দাম বেড়ে যায়। রান্নার তেলের দাম বেড়ে সান্তিয়াগো সুপারমার্কেটে একটি নির্দিষ্ট ব্র্যান্ড এপ্রিল ২০২১ থেকে এপ্রিল ২০২২ পর্যন্ত ৯০% মূল্য বৃদ্ধির সম্মুখীন হয়।
খাদ্য মূল্যের মূল্যস্ফীতির পিছনে ২০২২ সালে জারি করা সুপারমার্কেট ক্রেডিট কার্ডের ক্রমবর্ধমান সংখ্যার পাশাপাশি সুপারমার্কেট ক্রেডিট কার্ডের ঋণ খেলাপির হার বৃদ্ধি বলে মনে করা হয়। ২০২২ সালের এপ্রিলে, রাষ্ট্রপতি গ্যাব্রিয়েল বোরিক একটি ৩.৭ বিলিয়ন ডলারের অর্থনৈতিক পুনরুদ্ধার পরিকল্পনা ঘোষণা করেন যাতে লোকেদের ক্রমবর্ধমান দামের সাথে মোকাবিলা করতে সহায়তা করার জন্য ন্যূনতম মজুরি বৃদ্ধি অন্তর্ভুক্ত ছিল। সেনকোসুড-এর অন্তর্গত সুপারমার্কেটগুলি এপ্রিলের শেষের দিকে রান্নার তেল, চাল এবং ময়দা রেশন করা শুরু করে।
জ্বালানি সংকট
[[File:Natural gas prices Europe and US.webp|thumb|400px|right|ইউরোপ এবং মার্কিন যুক্তরাষ্ট্রে প্রাকৃতিক গ্যাসের মূল্য
]] সার উৎপাদনে ব্যবহারের জন্য হ্যাবার প্রক্রিয়ার মাধ্যমে অ্যামোনিয়া উৎপাদন করতে প্রাকৃতিক গ্যাস একটি প্রধান কাঁচামাল। কৃত্রিম নাইট্রোজেন সারের বিকাশ বিশ্বব্যাপী জনসংখ্যা বৃদ্ধিকে উল্লেখযোগ্যভাবে ত্বরান্বিত করেছে - এটি অনুমান করা হয় যে বর্তমানে পৃথিবীর প্রায় অর্ধেক মানুষকে সিন্থেটিক নাইট্রোজেন সার ব্যবহারের ফলে খাওয়ানো হয়।
২০২১ সাল থেকে, ২০২১-২০২৩ সালের বিশ্বব্যাপী জ্বালানী সংকট সার এবং খাদ্য শিল্পে প্রভাব ফেলে।   পণ্যমূল্য সংস্থা আইসিআইএস-এর সারের প্রধান জুলিয়া মিহানের মতে, "আমরা প্রতিটি সারের জন্য রেকর্ড মূল্য দেখতে পাচ্ছি, যা ২০০৮ সালের আগের স্ফীতি থেকেও অনেক বেশি। এটা খুব, খুবই গুরুতর। যা মানুষ বুঝতে পারছে না যে বিশ্বের খাদ্যের ৫০% নির্ভর করে সারের উপর।" রাশিয়া এবং ইউক্রেন থেকে খাদ্য রপ্তানি হ্রাসের প্রভাবের চেয়ে সার এবং জ্বালানি সহ কৃষি উপকরণ ব্যয়ের প্রভাব খাদ্য মূল্যের উপর বেশি দেখা যায়।
ইউক্রেনে রুশ আগ্রাসন
২রা ফেব্রুয়ারী থেকে ১লা এপ্রিল পর্যন্ত, রাশিয়া বিশ্বব্যাপী সারের দাম বৃদ্ধির কারণে দেশীয় কৃষকদের সরবরাহ নিশ্চিত করার জন্য অ্যামোনিয়াম নাইট্রেট (AN) রপ্তানি নিষিদ্ধ করে, যা প্রাকৃতিক গ্যাসের ক্রমবর্ধমান ব্যয়ের ফলে প্রভাবিত হয়েছিল। সংঘাত কার্যত সমস্ত অর্থনীতিকে প্রভাবিত করেছে, তবে, ইউরোপ এবং আফ্রিকায় সবচেয়ে বেশি ক্ষতিগ্রস্ত অর্থনীতি পরিলক্ষিত হয়। এই অর্থনীতির বেশিরভাগই উত্তর আমেরিকা, দক্ষিণ আমেরিকা, মধ্যপ্রাচ্য, অস্ট্রেলিয়া এবং এশিয়া ও আফ্রিকার কিছু অঞ্চলে বিকল্প খাদ্য সরবরাহ শৃঙ্খল অংশীদার এবং সমাধান খুঁজে বের করার জন্য অনুসন্ধান করে যারা এই সংঘাতের দ্বারা কম প্রভাবিত হয়েছে।
বিশ্বব্যাপী গম সরবরাহের সম্ভাব্য প্রতিবন্ধকতা ইয়েমেন, আফগানিস্তান এবং পূর্ব আফ্রিকায় চলমান ক্ষুধা সংকটকে আরও বাড়িয়ে তুলতে পারে বলে আশঙ্কা করা হয়। আমেরিকান বেকার্স অ্যাসোসিয়েশনের সভাপতি সতর্ক করে বলেন যে শস্য দিয়ে তৈরি যে কোনও কিছুর দাম বাড়তে শুরু করবে কারণ সমস্ত শস্যের বাজার পরস্পর সম্পর্কিত। ওয়েলস ফার্গোর প্রধান কৃষি অর্থনীতিবিদ বলেন যে ইউক্রেন সম্ভবত ২০২২ সালের বসন্তে ফসল রোপণ করার সক্ষমতায় মারাত্মকভাবে সীমিত হয়ে পরবে এবং একটি কৃষি বছর নষ্ট হবে, যখন রাশিয়ান ফসলের উপর নিষেধাজ্ঞায় খাদ্যের দাম আরও বেশি মুদ্রাস্ফীতি সৃষ্টি করবে। যুদ্ধ বন্ধ হয়ে যাওয়ার পরেও ফসল উৎপাদনের সক্ষমতা পুনরুদ্ধার করতে কয়েক বছর সময় লাগে যেতে পারে।
সংঘাতের ফলে গমের দাম বৃদ্ধির কারণে আফ্রিকান দেশগুলি যেমন মিশরে, যা রুশ এবং ইউক্রেনীয় গম রপ্তানির উপর অত্যন্ত নির্ভরশীল, সেখানে সামাজিক অস্থিরতার ভয়কে উস্কে দেয়৷ কমপক্ষে ২৫টি আফ্রিকান দেশ তাদের গমের এক তৃতীয়াংশ রাশিয়া ও ইউক্রেন থেকে আমদানি করে এবং তাদের মধ্যে ১৫টি দেশ এই দুই রাষ্ট্র থেকে অর্ধেকেরও বেশি আমদানি করে থাকে। ২৪ ফেব্রুয়ারী, চীনা সরকার ঘোষণা করে যে একটি চুক্তির অংশ হিসেবে রাশিয়ান গমের উপর সমস্ত বিধিনিষেধ প্রত্যাহার করবে যা ফেব্রুয়ারির আগে করা হয়েছিল; সাউথ চায়না মর্নিং পোস্ট এটিকে রাশিয়ার অর্থনীতির জন্য সম্ভাব্য "লাইফলাইন" বলে অভিহিত করে।
আন্তর্জাতিক সংস্থা
বিশ্বব্যাংক খাদ্য সংকট মোকাবেলায় ১২ বিলিয়ন ডলারের একটি নতুন তহবিল ঘোষণা করে।
মে মাসে, জাতিসংঘ বিশ্বব্যাপী খাদ্য সংকট কমিয়ে আনতে ইউক্রেনীয় শস্য বন্দরগুলো পুনরায় চালু করার সুবিধার্থে রাশিয়ার প্রতি আহ্বান জানায়।
সেকেন্দার বেগ
সেকেন্দার বেগ (İskender Bey, যার অর্থ "লর্ড আলেকজেন্ডার" বা "নেতা আলেকজেন্ডার"; Gjergj Kastrioti Skënderbeu) নামেই পরিচিত জর্জ কাস্ক্রিয়োটি সেকেন্দার বেগ (৬ মে, ১৪০৫ - ১৭ জানুয়ারী, ১৪৬৮), ছিলেন ১৫-শতকের একজন আলবেনীয় সামন্ত রাজা। উসমানীয় সম্রাজ্যের বিরুদ্ধে প্রতিরোধ গড়ে তোলা অন্যতম প্রধান খ্রিস্টান ব্যক্তিত্ব হিসেবে তাকে বিবেচনা করা হয়। তিনি আলবেনীয়ার জাতীয় বীর হিসেবে পরিচিত।
২০০৮ গ্রীষ্মকালীন অলিম্পিকে ক্যানোয়িং
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ক্যানোয়িং প্রতিযোগিতা বেইজিং-এর শুনি অলিম্পিক রোয়িং-ক্যানোয়িং উদ্যানে ১১ই আগস্ট থেকে ২৩শে আগস্টের মধ্যে অনুষ্ঠিত হয়।
এই অলিম্পিকে স্লোভাকিয়ার পিটার হশকোর্নার ওপাভল হশকোর্নার প্রথম স্লালোম ক্যানোয়িস্ট হিসাবে তিনটি অলিম্পিক স্বর্ণপদক লাভ করেন। এই বিভাগের কোর্সটি অলিম্পিকের মানের হিসাবেও বেশ কঠিন হিসাবে পরিগণিত হয়।
শক্তিশ্রী গোপালান
শক্তিশ্রী গোপালান (জন্ম: ২৫ অক্টোবর ১৯৮৮) একজন ভারতীয় কণ্ঠশিল্পী, গীতিকার এবং অভিনয়শিল্পী, এ আর রহমানের মতো শীর্ষ দক্ষিণ-ভারতীয় সংগীত পরিচালক/সুরকারদের সাথে তার সখ্যতার জন্য বিখ্যাত। চলচ্চিত্র সংগীত ছাড়াও তিনি স্বাধীন সংগীতেও যথেষ্ট প্রভাব ফেলছেন, বহু বছর ধরে পপ, রিদম অ্যান্ড ব্লুজ, ট্রিপ-হপ এবং জাজে বিভিন্ন ব্যান্ডের সাথে অভিনয় করছেন।
ভারতীয় চলচ্চিত্র সঙ্গীত জগতে তার সাফল্যের পাশাপাশি তিনি একাধিক ভাষায় স্বাধীনভাবে সংগীত পরিবেশন ও প্রকাশ করেছেন।
তিনি পেশায় একজন স্থপতি, স্কুল অফ আর্কিটেকচার অ্যান্ড প্ল্যানিং থেকে স্নাতক।
হামেদুর রহমান
ইকবাল হামেদুর রহমান (উর্দু:اقبال حميدرحمان; জন্ম ২৫ সেপ্টেম্বর ১৯৫৬)। তিনি বাঙালি বংশোদ্ভূত অবসরপ্রাপ্ত পাকিস্তানি বিচারক, ২০১৩ থেকে ২০১৬ সাল পর্যন্ত পাকিস্তান সুপ্রিম কোর্টের বিচারক হিসাবে দায়িত্ব পালন করেন।
বিচারপতি হিসাবে নিযুক্ত হওয়ার আগে তিনি সল্প পরিসরে ইসলামাবাদ হাইকোর্টের প্রধান বিচারপতি হিসাবে দায়িত্ব পালন করেছিলেন। তিনি প্রধানমন্ত্রী ইউসুফ রাজা গিলানির কাছ থেকে মনোনয়ন পেয়েছেন এবং রাষ্ট্রপতি আসিফ জারদারি নিয়োগ করেছেন। ব্যাপ্তিকালঃ ২০১০ থেকে ২০১৩ সাল পর্যন্ত। তিনি অসাম্প্রদায়িক বিচারব্যবস্থার জন্য গৌরব অর্জন করে, এবং তিনি বিখ্যাত প্রধান বিচারপতি হামুদুর রহমানের পুত্র।
বিস্ফোরক পরিদপ্তর
বিস্ফোরক বিভাগ (বিস্ফোরক পরিদপ্তর ) একটি বাংলাদেশ সরকার নিয়ন্ত্রণাধীন সংস্থা যা বাংলাদেশে বাণিজ্যিক বিস্ফোরক নিয়ন্ত্রণের দায়িত্বে নিয়োজিত। এবং বিদ্যুৎ, জ্বালানি ও খনিজ সম্পদ মন্ত্রণালয়ের সাথে যুক্ত।
আইন
বিস্ফোরক আইন ১৮৮৪ অনুসারে বাংলাদেশে বিস্ফোরক তৈরি, অধিকারে রাখা, ব্যবহার, বিক্রয়, পরিবহন এবং আমদানী নিয়ন্ত্রণ করা হয়।
এ আইনে বিস্ফোরক বলতে গান পাউডার, নাইট্রোগ্লিসারিণ, ডিনামাইট, গানকটন, ব্লাষ্টিং পাউডার, মারকারি (পারদ) বা অন্য ধাতুর ফালমিনেট, রঙিন আতশবাজী ফগ সিগন্যাল, আতশবাজী, ফিউজ, কারতুজ বা উল্লেখিত বিষয়গুলোর সাথে সাদৃশ্য অন্য যেকোন পদার্থকে বুঝায়। যা বিস্ফোরণ ঘটানোর জন্যে ব্যবহৃত হয়ে থাকে।
৬৯ সেক্সি থিংস ২ ডু বিফোর ইউ ডাই
৬৯ সেক্সি থিংস ২ ডু বিফোর ইউ ডাই (স্টাইলাইজড ৬৯ সেক্সি থিংস ২ ডু বি৪ইউ ডাই ) একটি প্লেবয় টিভি প্রাপ্তবয়স্ক নিউজ ম্যাগাজিন যা বহিরাগত স্থানীয়, বহিরঙ্গন দু:সাহসিক অভিযান এবং বর্তমান আদিরসাত্মক প্রবণতাগুলিকে প্রোফাইল করে।
পেদ্রো (ফুটবলার)
পেদ্রো হার্নান্দেজ মার্টিনেজ হলেন একজন সাবেক স্পেনীয় পেশাদার ফুটবলার যিনি রক্ষণভাগে খেলতেন। তিনি সিডি লেগানসের বর্তমান সহকারী প্রশিক্ষক।
ক্রিয়াবাদী ভাষাবিজ্ঞান
ক্রিয়াবাদী ভাষাবিজ্ঞান (Functional linguistics) ভাষা গবেষণার একটি ধারা যেখানে যোগাযোগের মাধ্যম হিসেবে ভাষার ব্যবহার বা কাজকে (function) কেন্দ্রীয় স্থান দেয়া হয়, এবং সে অনুসারে ভাষাকে বিশ্লেষণ করা হয়। যারা এই মতবাদের অনুসারী, তাদেরকে ক্রিয়াবাদী ভাষাবিজ্ঞানী (functionalists) বলা হয়।
ক্রিয়াবাদীরা ভাষাবিজ্ঞানের মূল ধারার বিধিবাদীদের (formalists) বিরোধী। ঘোর বিধিবাদীরা ভাষাকে মানুষের মনের একটি সহজাত বৈশিষ্ট্য হিসেবে গণ্য করেন। অন্যদিকে ক্রিয়াবাদীরা মনে করেন ভাষার যোগাযোগমূলক ক্রিয়া বা ভূমিকা অগ্রাহ্য করে ভাষা গবেষণা সম্ভব নয়।
মন্তে আলবান
মন্তে আলবান, দক্ষিণ মেক্সিকোর ওয়াহাকা রাজ্যের (১৭.০৪৩° উঃ, ৯৬.৭৬৭° পঃ) সান্তা ক্রুজ জোজোকোটলান পৌরসভার একটি বৃহৎ প্রাক্‌-কলম্বিয়ান প্রত্নতাত্ত্বিক ক্ষেত্র। ওয়াহাকা উপত্যকার মধ্যভাগে উত্তরের এটলা, পূর্বের লাকোলুলা, দক্ষিণের জিমাটলান এবং অকোটলানের (ভ্যালে গ্র্যান্ড) শাখাগুলি যেখানে মিলিত হয়েছে সেই সমতলের থেকে উচ্চে, নিচু পর্বতশ্রেণীর ওপর অবস্থিত এই প্রত্নতাত্ত্বিক ক্ষেত্র। এখনকার রাজ্য রাজধানী ওয়াহাকা সিটি মন্তে আলবান থেকে ৯ কিমি (৬মাইল) পূর্বে অবস্থিত।
আংশিক নিখাত এই মন্তে আলবানের পৌর-আনুষ্ঠানিক কেন্দ্র কৃত্রিম একটি ঢালের ওপর স্থাপিত; এই ঢালটি গড় সামুদ্রিক উচ্চতার থেকে ১৯৪০ মিঃ (৬৪০০ ফুঃ) উচ্চতায় অবস্থিত উপত্যকা তলের থেকে ৪০০ মিঃ (১৩০০ ফুঃ) উচ্চতায় স্থাপিত যাতে একে সঠিকভাবে রক্ষণাবেক্ষণ করা যায়। স্মৃতিসৌধের কেন্দ্রীয় অংশ ছাড়াও, এই স্থানে কয়েকশো কৃত্রিম সোপানশ্রেণী রয়েছে এবং সমগ্র ঢালটিকে ঘিরে রয়েছে এক ডজন ঢিপি আকৃতির স্থাপত্য এবং তার পার্শ্বদেশ। উত্তরে আটজোম্পা এবং এল গাল্লো পাহাড়ের প্রত্নতাত্ত্বিক ধ্বংসাবশেষ প্রাচীন এই শহরেরই অবিচ্ছেদ্য অংশ বলে মনে করা হয়ে থাকে।
মেসোআমেরিকা র শহরগুলির মধ্যে অন্যতম এই শহর মন্তে আলবানের গুরুত্বের কারণ, বিশিষ্ট জাপোটেক সামাজিক-রাজনৈতিক এবং অর্থনৈতিক কেন্দ্র হিসেবে এটির ইতিহাস প্রায় হাজার বছরের পুরোনো। মধ্য গঠন পর্যায়ের শেষে ৫০০ খ্রীঃপুঃ নাগাদ প্রতিষ্ঠিত এই মন্তে আলবান প্রান্তীয় গঠন পর্যায়ে (১০০ খ্রীঃপুঃ – ২০০ খ্রীঃ) একটি বড় মাপের বর্ধিষ্ণু রাষ্ট্রে পরিণত হয়; এই অঞ্চলটি ওয়াহাকা উচ্চভূমির অধিকাংশ অংশ নিয়ন্ত্রণ করত এবং উত্তরে টিয়েটোয়াকানের মত (প্যাডক ১৯৮৩; মার্কুস ১৯৮৩) অন্যান্য স্থানীয় মেসোআমেরিকা রাষ্ট্রগুলির সাথে যোগাযোগ রাখত। পরবর্তী ক্লাসিক (৫০০-৭৫০ খ্রীঃ) পর্যায়ের শেষে এই শহরটি তার রাজনৈতিক শ্রেষ্ঠত্ব হারায় এবং এরপর শীঘ্রই তা পরিত্যক্ত হয়। ঔপনিবেশিক কালে এই প্রত্নতাত্ত্বিক অঞ্চলে অনেকবার ছোটখাটো পুনরাধিকার, স্বার্থসিদ্ধির কারণে পুরোনো নির্মাণ এবং সমাধিক্ষেত্রগুলিকে পুনর্ব্যবহার, এবং ধর্মীয় পরিদর্শন ঘটে।
এই স্থানটির বর্তমান নামের ব্যুৎপত্তিগত কারণ স্পষ্ট নয়, অনেক সময় বলা হয় এটি একটি দেশীয় জাপোটেক নামের অপভ্রংশ, অনেকে আবার একে ঔপনিবেশিক আমলের একজন স্পেনীয় সৈনিকের নাম মন্তালবানের সাথে মেলাতে চান আবার অনেকে তা ইতালীর আলবান পাহাড়ের নামের থেকে উৎপত্তি বলে মনে করেন। শহরটির নৃতাত্ত্বিক ইতিহাসের লেখ্য রূপের প্রাচীনতম নিদর্শন যে যুগের, শহরটি তারও কয়েক শতবছর পূর্বে পরিত্যক্ত হয়; এই কারণে এর প্রাচীন জাপোটেক নামটি জানা যায়নি।
গবেষণার ইতিহাস
ওয়াহাকা উপত্যকার যে কোন স্থান থেকে দর্শনযোগ্য এই মন্তে আলবান নামক অঞ্চলটি ঔপনিবেশিক এবং আধুনিক যুগে দর্শক এবং পর্যটকদের কাছে অন্যতম আকর্ষণকেন্দ্র। অন্যান্যদের মধ্যে, গিলার্মো ডুপেস্ক ১৯শ শতকের প্রথমার্ধে এই অঞ্চলটি অনুসন্ধান করেন, ১৮৫৯ সালে জে. এম. গার্সিয়া অঞ্চলটির একটি বিবরণী প্রকাশ করেন এবং এ. এফ. ব্যান্ডেলিয়ার ১৮৯০এর দশকে আরো অনুসন্ধান চালান এবং বিবরণী প্রকাশ করেন। পর্‌ফিরিও ডায়াজের অধীনে মেক্সিকো সরকারের তৎকালীন স্মৃতিসৌধের সাধারণ পরিদর্শক লিওপল্ডো বাট্রেস ১৯০২ সালে এই অঞ্চলে প্রথম নিবিড়ভাবে প্রত্নতাত্ত্বিক অন্বেষণ চালান। যদিও মেক্সিকোর প্রত্নতাত্ত্বিক আলফনসো কাসোর নির্দেশে প্রথম ব্যাপকভাবে বৈজ্ঞানিক খননকার্য চালানো হয় ১৯৩১ সালে। ১৯৩৩ সালে, ইউলালিয়া গুজমান ৭ নং সমাধিটির খননকার্যে সহায়তা করেন। পরবর্তী আঠারো বছর ধরে কাসো এবং তার দুই সহকর্মী ইগ্নাসিও বার্নাল এবং জর্জ অ্যাকোস্টা এই অঞ্চলটির স্মৃতিসৌধের মূলকেন্দ্রগুলির অভ্যন্তরের বৃহৎ অংশগুলিতে খননকার্য চালান এবং আজকের দিনে যে সকল স্থানগুলি জনসাধারণের জন্য উন্মুক্ত, তার বেশিরভাগই এই সময়ে পুনর্নির্মাণ করা হয়। খননকার্য চালাবার ফলে প্রচুর সংখ্যক আবাসভবন এবং পৌর-আনুষ্ঠানিক নির্মাণ ও কয়েকশো সমাধিক্ষেত্র আবিষ্কার ছাড়াও, কাসো এবং তার সহকর্মীদের আরও একটি দীর্ঘস্থায়ী কৃতিত্ব চোখে পড়ে; তা হল ৫০০ খ্রীঃপুঃ এই অঞ্চলটির প্রতিষ্ঠাকাল থেকে শুরু করে ১৫২১ খ্রীঃ পরবর্তী-ক্লাসিক যুগ পর্যন্ত (মন্তে আলবানের প্রথম থেকে পঞ্চম দশা) মৃৎশিল্পের কালনিরুপণ।
১৯৬০এর দশকের শেষভাগে মিশিগান বিশ্ববিদ্যালয়ের কেন্ট ফ্ল্যানারি মন্তে আলবানের প্রতিষ্ঠার পূর্ববর্তী যুগের অনুসন্ধান শুরু করেন যার প্রধান কেন্দ্র ছিল প্রাক্‌-ইতিহাস এবং মানব বাস্তুসংস্থান প্রকল্প। পরবর্তী দুই দশক ধরে এই প্রকল্পটির দ্বারা প্রাচীন কাল (৮০০০-২০০০ খ্রীঃপুঃ) থেকে রোজারিও যুগ (৭০০-৫০০খ্রীঃ) অর্থাৎ মন্তে আলবানের ঠিক পূর্ববর্তী সময় পর্যন্ত উক্ত উপত্যকাটির সামাজিক-রাজনৈতিক জটীলতার উদ্বর্তন নথিভুক্ত করা হয়; এইভাবে মন্তে আলবানের প্রতিষ্ঠা এবং এর ক্রমবিকাশের ধারা আমরা জানতে পারি। এই প্রসঙ্গে, ওয়াহাকায় ফ্ল্যানারির মূখ্য কাজগুলি হল, এই উপত্যকার এটলা শাখায় সান জোস্‌ মোগোট নামক গুরুত্বপূর্ণ গঠনকেন্দ্রে তার করা ব্যাপক খননকার্য; এই প্রকল্পটিতে মিশিগান বিশ্ববিদ্যালয়ের জয়েস মার্কুস তার সাথে সহ-পরিচালকের কাজ করেন।
১৯৭০এর দশকের প্রথমভাগে রিচার্ড ব্ল্যান্টন এবং তার কিছু সহকর্মী ওয়াহাকা প্রকল্প উপত্যকায় প্রাগৈতিহাসিক বন্দোবস্ত রীতি নিয়ে গবেষণা শুরু করেন যা আমাদের মন্তে আলবান অঞ্চলের পেশাগত ইতিহাস জানবার ব্যাপারে সাহায্য করে। তাদের নিবিড়ভাবে জরিপকার্য চালানো এবং সমগ্র অঞ্চলটির মানচিত্রকরণের ফলে, কাসো কর্তৃক আবিষ্কৃত সীমাবদ্ধ মন্তে আলবানের প্রকৃত প্রসার সম্বন্ধে জানা যায়। এরপর এই একই প্রকল্পের ওপর আরো অনেক কাজ চলে ব্ল্যান্টন, গ্যারি ফেইনম্যান, স্টিভ কোয়ালেউইস্কি, লিন্ডা নিকোলাস এবং অন্যান্যদের পরিচালনায় এবং এইভাবে সমগ্র অঞ্চলটির ব্যাপক অনুসন্ধানের ফলে এর সুপ্রাচীন কাল থেকে ১৫২১ খ্রীঃ স্পেনীয়দের আগমনের কাল পর্যন্ত অঞ্চলটির বসবাসের রীতি পরিবর্তন সম্বন্ধে কিছু অমূল্য তথ্য পাওয়া যায়।
স্মৃতিসৌধ
মন্তে আলবানের কেন্দ্রীয় স্মৃতিসৌধ অঞ্চলটিই ছিল মূল প্রাণকেন্দ্র, যা দৈর্ঘ্যে ৩০০ মি. এবং প্রস্থে ২০০ মি. ছিল। এই অঞ্চলের প্রধান নগর-আনুষ্ঠানিক এবং অভিজাতদের বাসভবন একে কেন্দ্র করে গড়ে উঠেছিল অথবা এর পার্শ্ববর্তী অঞ্চলেই ছিল; এই অঞ্চলটিকে আলফানসো কাসো এবং তার সহকর্মীরা আবিষ্কার এবং পুনরুদ্ধার করেন। উত্তর এবং দক্ষিণে প্রধান পৌরঅঞ্চলটি বৃহৎ মঞ্চ দ্বারা বিভক্ত ছিল; এই মঞ্চগুলি স্মৃতিসৌধের সোপানের সঙ্গে যুক্ত থাকত। পৌরঅঞ্চলটির পূর্ব এবং পশ্চিম অংশ একইভাবে কিছু ছোট ছোট মঞ্চস্তুপ দ্বারা বেষ্টিত; যার ওপরে মন্দির এবং অভিজাতদের বাসভবন অবস্থিত এবং এছাড়াও সমগ্র অঞ্চলের দুটি বলকোর্টের মধ্যে একটির অবস্থান ছিল এখানে। উত্তর-দক্ষিণ বরাবর মঞ্চস্তুপের একটি শাখা পৌরঅঞ্চলটির কেন্দ্রে অবস্থিত ছিল এবং একইভাবে এটি আনুষ্ঠানিক ক্রিয়াকলাপের মঞ্চ হিসেবে ব্যবহৃত হত। মন্তে আলবানের একটি বৈশিষ্ট্য হল এর পৌরঅঞ্চলটিতে প্রবেশ করলে খোদাই করা পাথরের প্রচুর স্মৃতিসৌধ পাওয়া যায়। এর প্রাচীনতম উদাহরণগুলি হল তথাকথিত “ডানজানটেস” (আক্ষরিক অর্থে, নর্তক), এদের স্মৃতিসৌধগুলি L আকৃতির বিল্ডিংয়ের নিকটবর্তী অঞ্চললে পাওয়া যায় এবং এগুলিতে পেঁচানো ও মোচড়ানো অবস্থায় কিছু নগ্ন পুরুষের মূর্তি প্রতিরূপ তুলে ধরা হয়েছে, যাদের কারো কারো যৌনাঙ্গ কর্তিত। মূর্তিগুলি এহেন বিকৃত, অস্বাভাবিক অবস্থা দেখে মনে করা হয় এগুলি দুর্দশাগ্রস্ত কিছু মানুষকে উপস্থাপন করে। “ডানজানটেস” হল ওলমেক সংস্কৃতির বাহ্যিক প্রতিরূপ। ১৯শ শতকের ধারণা অনুযায়ী এদেরকে নর্তক বলে মনে করা হত, এখন আর তা করা হয় না। এই অঞ্চলটির (১ম মন্তে আলবান যুগ) একেবারে প্রাথমিক পর্যায়ের এই স্মৃতিসৌধগুলিকে এখন স্পষ্টতই অত্যাচারিত, বলিপ্রদত্ত যুদ্ধবন্দী হিসেবে মনে করা হয়, এদের কেউ কেউ স্বনামপরিচিত এবং ধারণা করা হয়, মন্তে আলবান যেসকল যুদ্ধরত অঞ্চল ও গ্রাম দখল করেছিল এরা তাদের নেতৃস্থানীয় ছিল। (ব্ল্যান্টন ও অন্যান্যরা, ১৯৯৬) ৩০০র অধিক “ডানজানটেস” প্রস্তর মূর্তি এখন পর্যন্ত আবিষ্কৃত হয়েছে এবং ভালভাবে সংরক্ষিত কয়েকটি মূর্তি এই অঞ্চলের জাদুঘরে স্থান পেয়েছে। কিছু কিছু নিদর্শন থেকে মনে করা হয় জাপোটেকরা ক্যালেণ্ডার লিখতে ও এর প্রতীক ব্যবহার করতে পারত।
ভারতীয় জনতা পার্টি, সিকিম
ভারতীয় জনতা পার্টি, বা সহজভাবে, বিজেপি সিকিম (বিজেপি ; ;  ইন্ডিয়ান পিপলস পার্টি '), হল সিকিমের ভারতীয় জনতা পার্টির রাজ্য শাখা। এর প্রধান কার্যালয় পঞ্চশীল, নিউ মার্কেট গ্যাংটক -৭৩৭ ১০১, সিকিম, ভারতে অবস্থিত। বিজেপি সিকিমের বর্তমান সভাপতি শ্রী দিল্লি রাম থাপা (ডিআর থাপা)।
মন্তে আলবান
স্মৃতিসৌধ
ভিন্ন প্রকৃতির কিছু খোদিত প্রস্তরখণ্ড মূল পৌরঅঞ্চলের কেন্দ্রে J আকৃতির বিল্ডিংয়ের নিকট পাওয়া গেছে। এই বিল্ডিংটির বৈশিষ্ট্য হল এটি একটি অস্বাভাবিক শরের ন্যায় আকৃতির এবং এর অভিমুখও এই অঞ্চলের অন্যান্য নির্মাণভবনের চাইতে আলাদা। এই বিল্ডিংয়ের দেওয়াল গাত্রে ২য় মন্তে আলবান যুগের ৪০টি বৃহদাকৃতি খোদাই করা ফলক প্রবেশ করানো আছে; এতে স্থানের নাম এবং কিছু কিছু ক্ষেত্রে অতিরিক্ত কিছু লেখা রয়েছে। বেশ কিছু ফলকে ওল্টানো মস্তকবিশিষ্ট মূর্তি খোদিত রয়েছে। আলফানসো কাসো এগুলিকে প্রথম “বিজয়ফলক” রূপে চিহ্নিত করেছেন এবং এগুলি সম্ভবত মন্তে আলবান কর্তৃক বিজিত অথবা নিয়ন্ত্রিত অঞ্চলগুলির নামের তালিকা। J আকৃতির বিল্ডিংয়ের ফলকে লিখিত কিছু নাম পরীক্ষামূলকভাবে নির্ণয় করা হয়েছে, এবং একটি ক্ষেত্রে (উত্তর ওয়াহাকার কানাডা ডে কুইকাটলান অঞ্চল) জাপোটেক বিজয়ের প্রমাণ পাওয়া গেছে, প্রত্নতাত্ত্বিক অনুসন্ধান এবং খননকার্যের মাধ্যমে।
মন্তে আলবান অঞ্চলে এমন কিছু নিদর্শন পাওয়া গেছে যার দ্বারা বোঝা যায় উক্ত অঞ্চলটির সামাজিক স্তরবিন্যাস ছিল। বসতি অঞ্চলের চারিপাশ ঘিরে ন’মিটার লম্বা এবং কুড়ি মিটার চওড়া প্রাচীর নির্মিত ছিল এবং এটি শুধুমাত্র মন্তে আলবান এবং তৎসংলগ্ন বসতিগুলির মধ্যেকার সীমানাই ছিল না, বরং তা ছিল জাতিগোষ্ঠীর মধ্যে অভিজাত শ্রেণীর ক্ষমতার প্রমাণ। মন্তে আলবানের সাধারণ মানুষ এবং অভিজাতদের মধ্যেকার সম্পর্ক কেমন ছিল তা বিশ্লেষণ করতে গিয়ে স্কট হাটসন বলেছেন, এই অঞ্চলে প্রাপ্ত স্মৃতিসৌধের স্তুপগুলি গোটা অঞ্চল জুড়ে সমভাবে বিন্যস্ত করা হয়েছে যাতে প্রত্যেকটি বাড়ি সৌধগুলির নিকটে অবস্থিত হয় এবং সহজেই এগুলির ওপর নজরদারি করা যায়। হাটসন এও বলেছেন যে সময়ের সাথে সাথে গৃহনির্মাণের রীতিও পরিবর্তন করা হয় যার ফলে গৃহে বসবাসরত ব্যক্তিরা আরো গোপনীয়তা অর্জন করতে পারে এবং বহিরাগতদের পক্ষে এদের সম্বন্ধে তথ্য জানা আরো কঠিন হয়ে পড়ে। এই পরিবর্তনের মাধ্যমে অভিজাতরা তাদের অধিবাসীদের ব্যক্তিগত জীবন সম্বন্ধে যে সমস্ত তথ্য জানতে পারত তা এই অঞ্চলের অন্তর্বর্তী রাজনৈতিক গঠনের ক্ষেত্রে গুরুত্বপূর্ণ ভূমিকা পালন করত।
মন্তে আলবান অঞ্চলে এক শতকব্যাপী পুরাতাত্ত্বিক অনুসন্ধানের ফলে প্রাপ্ত বহু শিল্পদ্রব্য মেক্সিকো শহরের জাতীয় পুরাতাত্ত্বিক জাদুঘর (Museo Nacional de Antropologia) এবং ওয়াহাকা শহরের সান্টো ডোমিঙ্গোর প্রাক্‌-সভ্যতায় (ex-convento de Santo Domingo) ওয়াহাকার আঞ্চলিক জাদুঘরে (Museo Regional de Oaxaca) প্রদর্শিত হয়। অন্যান্য অনেক জাদুঘরের মতই শেষের জাদুঘরটিতে, আলফানসো কাসো কর্তৃক ১৯৩২ সালে মন্তে আলবানের ৭ নং সমাধি থেকে আবিষ্কৃত হওয়া অনেক বস্তু সংরক্ষিত রয়েছে; এই ৭ নং সমাধিটি ক্লাসিক যুগের জাপোটেকদের সৌধ যেটি পরবর্তী ক্লাসিক পর্যায়ে সুবিধাজনক কারণে মিস্কটেক অভিজাতদের সমাধি হিসেবে ব্যবহৃত হয়েছিল। তাদের সমাধিগুলি দক্ষিণ আমেরিকার সবথেকে চমকপ্রদ সমাধিগুলির সাথে যুক্ত ছিল।
ওয়াহাকা বেড়াতে আসা পর্যটকদের কাছে এই অঞ্চলটি অত্যন্ত জনপ্রিয় এবং এই অঞ্চলে একটি ছোট জাদুঘর রয়েছে যার বেশিরভাগই প্রকৃত খোদাই-করা প্রস্তরখণ্ড। এই অঞ্চলে জগার, হাইকার, পাখিশিকারীদের দ্বারা পায়ে চলা পথও তৈরি হয়ে গেছে।
টর্কি নদী
টর্কি নদী বাংলাদেশের দক্ষিণ-পশ্চিমাঞ্চলের বরিশাল মাদারীপুর জেলার একটি নদী।  নদীটির দৈর্ঘ্য ৩৪ কিলোমিটার, গড় প্রস্থ ৫৫ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক টর্কি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩৬।
প্রবাহ
টর্কি নদীটি মাদারীপুর জেলার কালকিনী উপজেলার আলীনগর ইউনিয়নে প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা বরিশাল জেলার গৌরনদী উপজেলার সারিকাল ইউনিয়ন পর্যন্ত প্রবাহিত হয়ে আড়িয়াল খাঁ নদে নিপতিত হয়েছে। বর্তমানে নদীটি অনেকটা শুকিয়ে গেছে। নুন্দা-উত্রা নদী এর একমাত্র শাখানদী। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।
সত্যাশ্রয়
সত্যাশ্রয় ((r. ৯৯৭ – ১০০৮ খ্রিস্টাব্দ)), ছিলেন পশ্চিম চালুক্য সাম্রাজ্যের এক রাজা। তিনি সত্তিগ বা ইরিবদেব্দাঙ্গ নামেও পরিচিত ছিলেন। খ্রিস্টীয় একাদশ শতাব্দীর গোড়ায় যখন পশ্চিম চালুক্য সাম্রাজ্যের ভিত্তি সুদৃঢ় হচ্ছিল, তখন সত্যাশ্রয় তঞ্জাবুরের চোল রাজবংশ, পরমার রাজবংশ, মধ্য ভারতের চেরি রাজ্য ও গুজরাতের চালুক্যদের সঙ্গে একাধিক যুদ্ধে অবতীর্ণ হয়। এই যুদ্ধগুলির ফলাফল ছিল মিশ্র, কোনওটিতে সত্যাশ্রয় জয়ী হয়েছিলেন, আবার কোনওটিতে পরাজিত হন। পিতা দ্বিতীয় তৈলপের রাজত্বকালেই রাজপুত্র রূপে সত্যাশ্রয় এক উচ্চাকাঙ্ক্ষী যোদ্ধা হিসেবে নিজেকে প্রতিষ্ঠা করেছিলেন। সত্যাশ্রয় বিশিষ্ট কন্নড় কবি রন্নের (ধ্রুপদি কন্নড় সাহিত্যের ত্রিরত্নের অন্যতম) পৃষ্ঠপোষকতা করেন। রন্ন সাহসভীমবিজয় বা গদাযুদ্ধ মহাকাব্যে তাঁর পৃষ্ঠপোষককে পাণ্ডব রাজকুমার ভীমের সঙ্গে তুলনা করেন।  সত্যাশ্রয় “অকালবর্ষ”, “অকলঙ্কচরিত” ও “সাহসভীম” উপাধি গ্রহণ করেছিলেন।
ভিক্টোরীয় যুগ
যুক্তরাজ্যের ইতিহাসে ভিক্টোরীয় যুগ (Victorian era) ১৮৩৭ সালের জুন থেকে ১৯০১ সালের জানুয়ারি পর্যন্ত রাণী ভিক্টোরিয়ার শাসনামলকে বোঝানো হয়। এটি ছিল ব্রিটিশ লোকদের জন্য এক দীর্ঘ, সমৃদ্ধিময় যুগ। এসময় সারা বিশ্বে প্রসারিত ব্রিটিশ সাম্রাজ্য থেকে লুটকৃত সম্পদ, এবং নিজদেশে শিল্পজনিত উন্নয়নের ফলে একটি বড়, শিক্ষিত মধ্যবিত্ত শ্রেণী গড়ে ওঠে। অনেক ইতিহাসবিদ ১৮৩২ সালের রিফর্ম অ্যাক্ট পর্যন্ত যুগটিকে সম্প্রসারিত করতে চেয়েছেন, কেননা ভিক্টোরীয় যুগের বিভিন্ন ধারণা ও রাজনৈতিক চিন্তাধারা তখন থেকেই শুরু হয়েছিল। ভিক্টোরীয় যুগের শেষ অর্ধে আবার গোটা ইউরোপেই চলছিল স্বর্ণযুগ বা বেল্‌ এপক (Belle Époque)।
ভিক্টোরীয় যুগের প্রায় পুরোটা জুড়ে ব্রিটেনে শান্তি বিরাজ করেছিল। এর নাম দেওয়া হয়েছে পাক্স ব্রিটানিকা। তবে যুক্তরাজ্য এই যুগের প্রতি বছরই বিশ্বের কোথাও না কোথাও যুদ্ধে লিপ্ত ছিল। এসময় ব্রিটিশ সাম্রাজ্যের অর্থনৈতিক, ঔপনিবেশিক ও শিল্পগত স্থিতাবস্থা অর্জিত হয়। ১৯শ শতকের শেষের দিকে অবশ্য নব্য উপনিবেশবাদের নীতিগুলির কারণে ঔপনিবেশিক সংঘাতের পরিমাণ বাড়তে থাকে এবং শেষ পর্যন্ত তা ইঙ্গ-জান্‌জিবার যুদ্ধ এবং দ্বিতীয় বুর যুদ্ধে পর্যবসিত হয়। অভ্যন্তরীণভাবে রাজনীতি ধীরে ধীরে উদারপন্থার ও সংস্কারের দিকে মোড় নেয় এবং ভোটাধিকারের ব্যাপারে আরও উন্মুক্ত নীতির প্রয়োগ ঘটে।
১৯শ শতকের দ্বিতীয়ার্ধ জুড়ে ইংল্যান্ডের জনসংখ্যা ১ কোটি ৬৮ লক্ষ থেকে ৩ কোটিতে পৌঁছে। অন্যদিকে আয়ারল্যান্ডের জনসংখ্যা কমে প্রায় অর্ধেক হয়ে যায় (৪৫ লক্ষ)।
ভিক্টোরীয় যুগের শুরুর দিকে হাউজ অভ কমন্স দুইটি রাজনৈতিক দল নিয়ন্ত্রণ করছিল-- হুইগ ও টোরি। ১৮৫০-এর দশকের পর হুইগরা লিবেরাল পার্টি এবং টোরিরা কনজার্ভেটিভ পার্টি নামে পরিচিতি লাভ করে।
অটল বিহারী বাজপেয়ী বিশ্ববিদ্যালয়
অটল বিহারী বাজপেয়ী বিশ্ববিদ্যালয় (পূর্বে বিলাসপুর বিশ্ববিদ্যালয়) হল ভারতের ছত্তিশগড় অবগ্রাজ্যের অঙ্গরাজ্যের বিলাসপুর শহরের একটি সরকারি রাজ্য বিশ্ববিদ্যালয়। এটি ২০১২ সালে প্রতিষ্ঠিত একটি শিক্ষণ-সহ-অধিভুক্ত বিশ্ববিদ্যালয়, যা ১৬৪ টি মহাবিদ্যালয়কে অধিভুক্ত করে এবং বিশ্ববিদ্যালয়ে ৫ টি বিভাগ রয়েছে। দৈনিক ভাস্করের একটি প্রতিবেদনে উল্লেখ করা হয়েছিল, যে রাজ্য সরকারের অসম্মতির কারণে বিশ্ববিদ্যালয়ে অধ্যাপকদের পদগুলি পূরণ করা হয়নি।
বিশ্ববিদ্যালয়টি একটি আইন (২০১২ সালের ৭ নং) দ্বারা প্রতিষ্ঠিত হয়েছিল। আইনটি হল ছত্তিসগড়ের রাজ্য আইনসভার ছত্তিসগড় বিশ্ববিদ্যালয় (সংশোধন) আইন, ২০১১। বিশ্ববিদ্যালয়টি ছত্তিশগড়ের বিলাসপুরে পুরাতন হাইকোর্টে অবস্থিত।
শিক্ষা ব্যবস্থা
অটল বিহারী বাজপেয়ী বিশ্ববিদ্যালয় স্নাতক ও স্নাতকোত্তর পাশাপাশি বিভিন্ন ডিপ্লোমা ও শংসাপত্রের কর্মসূচি প্রদান করা হয়।
মধ্যযুগে ইসলামী বিশ্বে আলকেমি ও রসায়ন
থাম্ব| ইবনে উমাইল প্রাচীন আলকেমীয় জ্ঞানের ট্যাবলেট ধারণ করা একজন জ্ঞানী ব্যক্তির একটি মূর্তি বর্ণনা করছেন। [[মুহাম্মাদ ইবনে উমাইল আল-তামিমী রহ|মুহাম্মদ ইবনে উমাইল আল-তামিমির গ্রন্থ আল-মা-আল-ওয়ারাকি (দ্য সিলভারি ওয়াটার) এর বর্ণনা থেকে চিত্র, ৬০৮ হিজরি/১২১১ খ্রিষ্টাব্দে সম্ভবত বাগদাদ থেকে প্রাপ্ত ইসলামিক ক্ষুদ্রচিত্র। ]] 'ইসলামে আলকেমি এবং রসায়ন মধ্যযুগীয় মুসলিম বিশ্বের পণ্ডিতদের দ্বারা প্রচলিত আলকেমি এবং প্রাথমিক যুগের ব্যবহারিক রসায়ন (সাধারণভাবে প্রকৃতির প্রাথমিক রাসায়নিক পরীক্ষা-নিরীক্ষা ও পর্যবেক্ষণ) উভয় শাস্ত্রকেই সম্মিলিতভাবে বুঝায়।আলকেমিশব্দটিআরবি শব্দ كيمياء বা'কিমিয়া' থেকে উদ্ভূত। এবং সম্ভবত চূড়ান্তভাবে প্রাচীন মিশরীয় শব্দ কেমি থেকে এসেছে, যার অর্থ কালো।
পশ্চিম রোমান সাম্রাজ্যের পতনের পরে, খিলাফত এবং ইসলামী সভ্যতাই আলকেমীয় বিকাশের কেন্দ্রবিন্দু হয়ে ওঠে। ইসলামিক আলকেমি সম্পর্কে আরও অনেক কিছু জানা যায়, কারণ এতে পরীক্ষা-নিরীক্ষার ফলাফলকে ভালভাবে উপস্থাপন করা হয়েছিল যার প্রমাণ বিভিন্ন পুস্তকের মাধ্যমে এখনো বিদ্যমান; পূর্ববর্তী লেখাসমূহের যেগুলি বছরের পর বছর ধরে ক্রমাগত প্রকাশিত হয়েছিল, বেশিরভাগই আরবী অনুবাদ হিসেবে সংরক্ষণ করা হয়েছিল।
সংজ্ঞা এবং মধ্যযুগীয় পাশ্চাত্য বিজ্ঞানের সাথে সম্পর্ক
ইসলামী বিজ্ঞানকে একটি স্বতন্ত্র, স্থানীয় বৈজ্ঞানিক প্রথা হিসেবে বিবেচনা করার জন্য "আরবি", "ইসলামিক", "আলকেমি" এবং "রসায়ন" এর মতো শব্দগুলির সংজ্ঞা দেওয়া গুরুত্বপূর্ণ। এই নিবন্ধে আলোচিত ধারণাগুলি সম্পর্কে আরও ভাল উপলব্ধি অর্জনের জন্য এই শব্দগুলো ঐতিহাসিকভাবে কী বোঝায় তা বোঝা জরুরি। তাছাড়া এটি মধ্যযুগীয় সময়ের প্রেক্ষাপটে আলকেমি এবং বিজ্ঞানের প্রাথমিক যুগে রসায়নের মধ্যে সম্ভাব্য পার্থক্য সম্পর্কিত যে কোনও ভুল ধারণা দূর করতে সহায়তা করে। এ.আই সাবরা যেমন "আরব বিজ্ঞানের অবস্থান: স্থান বনাম গুরুত্ব" শিরোনামে তাঁর নিবন্ধে লিখেছেন, "আরব (বা ইসলামিক) বিজ্ঞান শব্দটি এমন একটি অঞ্চলে বসবাসকারী ব্যক্তির বৈজ্ঞানিক ক্রিয়াকলাপকে বোঝায় যা মোটামুটি অষ্টম শতাব্দী থেকে আধুনিক যুগের সূচনা কাল পর্যন্ত বিস্তৃত ছিল এবং ভৌগোলিকভাবে আইবেরিয়ান উপদ্বীপ এবং উত্তর আফ্রিকা থেকে সিন্ধু উপত্যকা এবং দক্ষিণ আরব থেকে ক্যাস্পিয়ান সাগর পর্যন্ত - যে অঞ্চলটিকে আমরা বেশিরভাগ সময় ইসলামী সভ্যতা বলে থাকি এবং যার মধ্যে সংঘটিত পরযবেক্ষণের ফলাফলের বেশিরভাগ অংশ আরবী ভাষায় প্রকাশিত হয়েছিল"। আরব বিজ্ঞানের এই সংজ্ঞাটি একটি ধারণা প্রদান করে যে ভৌত অবস্থান, সংস্কৃতি এবং ভাষাগত সম্পর্কের দিক থেকে এর সাথে পাশ্চাত্য বিজ্ঞানের বৈপরীত্য থাকার অনেকগুলি পৃথক কারণ রয়েছে। যদিও মধ্যযুগের বিজ্ঞানীদের উদ্দেশ্যের মধ্যে বেশ কয়েকটি মিলও রয়েছে এবং উভয়ের ক্ষেত্রেই তা চিন্তার উৎস থেকেই উদ্ভূত।